Eesti Energia Õlitööstus AS
olitehas@energia.ee	Teie: 07.12.2016 nr NT-JUH-4/224
Meie: 21.12.2016 nr 7.2-2.3/24261-2	
Täiendavate selgituste esitamiseks
tähtaja määramine

Esitasite 7. detsembril 2016. aastal taotluse nr NT-JUH-4/224, millega palusite Päästeameti Ida päästekeskuse 29.01.2015 ettekirjutuse nr 7.2-6.3/174-1 punkti 1 täitmise tähtaega pikendada kuni 31.12.2016. Taotluses märkisite, et peale 2016. aastal mitme hankemenetluste ebaõnnestumisi sõlmiti 18. novembril 2016. aastal G4S Eesti Aktsiaseltsiga  automaatse tulekahjusignalisatsioonisüsteemi (edaspidi ATS) projekteerimise leping, mille kohaselt kokkulepitud töö valmimise tähtaeg on 20.01.2017.  

Ettekirjutuse punktis 1 kohustasime adressaati täiendama hoone Enefit 140 ATS süsteeme selliselt, et ATS hõlmaks kogu hoonet. Määrasime punkti 1 täitmise tähtajaks 30.12.2016. Punktiga 1 kaasnes sunniraha hoiatus – 2000,00 (kaks tuhat) eurot.

Asendustäitmise ja sunniraha seaduse (edaspidi ATSS) § 2 lõike 1 kohaselt rakendatakse sunnivahendit, kui haldusorgani ettekirjutus jäetakse hoiatuses märgitud tähtaja jooksul täitmata. ATSS § 10 lõige 1 sätestab, et sunniraha on hoiatuses kindlaksmääratud summa, mille peab adressaat tasuma, kui ta ettekirjutusega pandud kohustust hoiatuses märgitud tähtaja jooksul ei täida ning § 2 lõike 2 kohaselt võib sunnivahendit (sunniraha) kuni ettekirjutusega taotletava eesmärgi saavutamiseni korduvalt rakendada, kusjuures sunnivahendit võib muuta. ATSS § 3 lõike 2 kohaselt ei käsitata sunnivahendi rakendamist karistusena. Seega sunnivahend on mõjutusvahend, motiveerimaks adressaati täitma temale haldusaktiga pandud kohustust. 

ATSS § 8 lõige 2 sätestab, et sunnivahendi adressaadi põhjendatud taotluse alusel võib ettekirjutuse teinud haldusorgan sunnivahendi rakendamise edasi lükata ja teha uue hoiatuse, milles määrab ettekirjutuse täitmiseks uue tähtaja. Tähtaeg ei tohi olla pikem kui kaks kuud.

Ülaltoodust lähtuvalt ning tuginedes sellele, et tootmishoones Enefit 140 29. oktoobril 2014. aastal toimetatud paikvaatluse protokollis nr 7.2-5.3/10763-2 on kirjeldatud tsehhiruumides viibivate inimeste teavitamine tulekahjust osalisel määral tulekahjuteatenuppude ja alarmseadmete abil, võimaldame adressaadil anda täiendavaid selgitusi haldusakti osaliseks muutmiseks. 

Haldusorganile 7.12.2016 edastatud informatsioonist ei selgu asjaolud, milliseid töid hõlmas tööprojekt, mis põhjustel tööprojekti valmimine kestis üks aasta (2015), ning kuidas on paika pandud töö teostamise tähtaeg, soovime saada teiepoolsed vastused ja andmed järgmistele küsimustele:
1.	Palume esitada haldusorganile 2015. aasta tööprojekti väljavõte;
2.	Palume esitada 18.11.2016 sõlmitud lepingu väljavõte (osapoolte andmed ja kokkulepitud töö kirjeldus);
3.	Millistest ajalistest ja tegevuslikest etappidest koosneb hoone Enefit 140 ATS-i täiendamine kuude/kvartalite lõikes (nt ATS-i projekteerimine, ehitamisele eelnevad tegevused (ehitusseadustiku1 mõistes), vana ATS-i demonteerimine, ATS-i paigaldamine kõrgusmärkide lõike sõltuvalt inimtegevusest)?
4.	Milline on hoones Enefit 140 üheaegselt viibivate töötajate arv? Millistel kõrgusmärkidel ja ajavahemikel hoones töötajad viibivad?

Korrakaitseseaduse (edaspidi KorS) § 30 lõige 3 sätestab, et korrakaitseorgan võib nõuda isikult dokumentide esitamist, kui on alust arvata, et isikul on ohu ennetamiseks või valvatava objekti ohutuse tagamiseks vajalikke andmeid, ning selle ohu ennetamine või objekti valvamine on dokumente nõudva korrakaitseorgani pädevuses.

Palume Teil esitada selgitused ja andmed hiljemalt 29.12.2016 Päästeameti Ida päästekeskusele kirjalikult e-posti aadressil irina.belik@rescue.ee või posti aadressil Vahtra 3, 21003 Narva.

Juhul kui adressaat leiab, et antud otsusega on rikutud tema õigusi või piiratud tema vabadusi, on tal õigus esitada vaie Päästeametile (Raua 2, 10124 Tallinn, rescue@rescue.ee) või kaebus Tartu Halduskohtu Jõhvi kohtumajja (Kooli 2A, 41532 Jõhvi, trthkjohvi.menetlus@kohus.ee) 30 päeva jooksul arvates päevast, millal ta vaidlustatavast otsusest teada sai või oleks pidanud teada saama.

Lugupidamisega

(allkirjastatud digitaalselt)
Irina Belik
ohutusjärelevalve büroo peainspektor
Ida päästekeskus
+372 5860 2188
irina.belik@rescue.ee